Henry Cooper

Henry Cooper (3. toukokuuta 1934 Lontoo, Englanti – 1. toukokuuta 2011) oli englantilainen nyrkkeilijä. Hänet muistetaan hyvin ottelustaan nuorta Cassius Claytä (myöhemmin Muhammad Ali) vastaan. Cooper onnistui pudottamaan Clayn kanveesiin ottelun neljännessä erässä, mutta hävisi kuitenkin ottelun silmäkulmansa auettua viidennessä erässä.

Cooper otteli myös entisen mestarin, Floyd Pattersonin kanssa. Pattersonille hän hävisi ottelun neljännessä erässä tyrmäyksellä.

Cooper otteli myös Joe Erskinen kanssa kahdesti. Ensimmäisen ottelun hän voitti viidennessä erässä tuomarin keskeyttäessä koitoksen. Miesten välisen uusintaottelun hän voitti yhdeksännessä erässä tuomarin keskeytyksellä.

Cooper oli vasenkätinen. Yleisestä tavasta poiketen hän otteli vasen käsi edellä.

Cooper valittiin vuoden urheilupersoonaksi vuosina 1967 ja 1970.

Olympiakisoihin Cooper osallistui raskaaseen keskisarjaan vuonna 1952 voitettuaan Amateur Boxing Association -mestaruuden vain 17-vuotiaana. Olympiakisoissa tie nousi kuitenkin pystyyn ensimmäisessä ottelussa, kun Neuvostoliiton edustaja Anatoli Perov voitti tuomariäänin 2–1.

Lähteet

Viitteet 

Englantilaiset nyrkkeilijät
Vuonna 1934 syntyneet
Vuonna 2011 kuolleet